Cornelis (Cor) Pama (5 November 1916 - 23 Oktober 1994) was 'n Suid-Afrikaanse heraldikus en genealoog van Nederlandse geboorte. Cornelius Pama het sy verwysingsbiblioteek, bestaande uit 800 boeke, aan die Nasionale Biblioteek van Suid-Afrika nagelaat. Pama is in Rotterdam gebore tydens die Eerste Wêreldoorlog. Na die Tweede Wêreldoorlog het hy na Engeland verhuis, en in 1955 na Suid-Afrika vertrek, waar hy die res van sy lewe gewoon het. Pama se eerste publikasie was 'n klein Nederlandse werk wat in die Nederlandse "bezettingstijd" gedruk was: "Heraldiek en ex-libris", Naarden 1943 Pama het talle artikels oor heraldiek, genealogie, en geskiedenis geskryf in tydskrifte soos Arma, die bulletin van die "Heraldiese Genootskap van Suidelike Afrika" en in Die Burger. Hy het talle artikels vir die Standard Encyclopaedia of Southern Africa geskryf. Hy publiseer in Afrikaans, Nederlands en Engels. "Civic heraldry in greater Cape Town", artikel in Arma 888-914. Z.J. "Proposals for a coat of arms for the Orange River colony (1904)", artikel in Arma 1638-1643.